శీలం భద్రయ్య

శీలం భద్రయ్య తెలంగాణ ప్రాంతానికి చెందిన కవి, రచయిత. ఇతడు  లొట్టపీసుపూలు అనే పేరుతో ఒక కథాసంపుటిని వెలువరించాడు. 
జీవిత విశేషాలు
ఇతడు సూర్యాపేట జిల్లా, తుంగతుర్తి మండలం, అన్నారం గ్రామంలో 1980, డిసెంబర్ 24వ తేదీన శీలం బుచ్చయ్య, యాదమ్మ దంపతులకు జన్మించాడు. ఇతడు ప్రాథమిక విద్యను అన్నారం గ్రామంలో, ఇంటర్మీడియెట్ తుంగతుర్తిలో చదువుకున్నాడు. తరువాత నల్లగొండలోని నాగార్జున ప్రభుత్వ కళాశాల నుండి డిగ్రీ చదివాడు. ఉస్మానియా విశ్వవిద్యాలయం నుండి తెలుగు సాహిత్యంలో స్నాతకోత్తర పట్టా పుచ్చుకున్నాడు. ప్రస్తుతం నల్లగొండ జిల్లా వల్లాల గ్రామంలోని ప్రభుత్వ ప్రాథమిక పాఠశాలలో తెలుగు ఉపాధ్యాయునిగా పనిచేస్తున్నాడు.

సాహిత్యరంగం
thumb|125px|లొట్టపీసు పూలు
ఇతని రచనలు 2020 నుండి వెలుగు చూస్తున్నాయి. ఇప్పటి వరకు ఇతడు సుమారు 30 కథలను నమస్తే తెలంగాణ, వెలుగు దినపత్రిక, తెలుగు వెలుగు, నవతెలంగాణ మొదలైన వివిధ పత్రికలలో ప్రకటించాడు. 15 కథలతో లొట్టపీసు పూలు అనే కథాసంపుటిని ముద్రించాడు. ఈ పుస్తకం ఉపరాష్ట్రపతి ముప్పవరపు వెంకయ్య నాయుడుతో సహా పలువురి ప్రశంసలను అందుకుంది.  
రచనలు
 అంకురం (బాలల కవిత్వం) - సంపాదకుడు
 తెలుగు సాహిత్యం - తెలుగు అకాడమి ప్రచురణ
 యాస (కవితా సంకలనం) - ప్రధాన సంపాదకుడు ISBN 978-93-5416-794-2
 లొట్టపీసు పూలు: తెలంగాణ కథలు ISBN 978-93-5426-350-7
 సక్కని తొవ్వ - సహ సంపాదకత్వం 
 గంగెద్దు కథా సంపుటి (అముద్రితం)
నటన
భద్రయ్య కోమలి కళా సమితి నల్లగొండ నాటక సంస్థలో సభ్యుడు. ఈ సంస్థ తెలంగాణ రాష్ట్ర భాషా సాంస్కృతిక శాఖ సౌజన్యంతో 25,26,27 జులై 2022 తేదీల్లో రాష్ట్రస్థాయి నాటకోత్సవాలను నిర్వహించింది. కోమలి నాటక సంస్థ తరపున అన్నట్టు మనం మనుషులం కదూ అనే నాటికని ప్రదర్శించి ఉత్తమ నటుడిగా స్థానిక శాసనసభ్యులు కంచర్ల భూపాల్ రెడ్డి చేతులమీదిగా పురస్కారం అందుకున్నాడు.
పలు షార్ట్ ఫిల్మ్ లు, ఫిల్మ్ ల ప్రకటనలలో కూడా నటించారు.

పురస్కారాలు
  తెలంగాణ ప్రాంత ఉపాధ్యాయ సంఘం ఉత్తమ ఉపాధ్యాయ పురస్కారం  2018
 జిల్లా ఉత్తమ ఉపాధ్యాయ పురస్కారం 2019
 ప్రపంచ తెలుగు మహాసభల సందర్భంగా  జిల్లా పురస్కారం  2017
 ఉత్తమ ఎన్.సి.సి అధికారిగా  పురస్కారం  2019
 గాంధీ గ్లోబల్ ఫ్యామిలీ, గాంధీ జ్ఞాన ప్రతిష్ఠాన్ రాష్ట్ర ఉత్తమ ఉపాధ్యాయ పురస్కారం  2020
 స్వాతంత్ర్య వజ్రోత్సవాల సందర్బంగా నల్లగొండ జిల్లా కలెక్టర్ చే ఉత్తమ కథా రచయిత పురస్కారం -2022
తెలంగాణ జాతీయ సమైక్యత దినోత్సవం సందర్భంగా ఉత్తమ నడుడి పురస్కారం- 2022

మూలాలు

వర్గం:తెలుగు రచయితలు
వర్గం:ఉత్తమ ఉపాధ్యాయులు
వర్గం:తెలంగాణ రచయితలు
వర్గం:1980 జననాలు
వర్గం:జీవిస్తున్న ప్రజలు
వర్గం:నల్లగొండ జిల్లా కవులు